cyanic-selkie/wikianc huggingface dataset:
Կարոմոն
Կարոմոն, Գարաման, հայաբնակ գյուղ Թուրքիայում, Մամսուն նահանգի Ունիե գավառակում։ 1915 թվականին ուներ 71 տուն բնակիչ։ Զբաղվում էին երկրագործությամբ և անասնապահությամբ։ Կար եկեղեցի (Սուրբ Լուսավորիչ, հիմնադրված 1807 թվականին), յոթամյա վարժարան (100-120 աշակերտներով)։ Բնակիչները տեղահանվել են Մեծ եղեռնի ժամանակ։ Նրանց մեծ մասը զոհվել է, փրկվածները բնակություն են հաստատել նախկին Խորհրդային Միությունում, ինչպես և այլ երկրներում։
Տես նաև
Կատեգորիա:Օսմանյան կայսրության հայաբնակ գյուղեր Կատեգորիա:Տրապիզոնի մարզի հայաբնակ բնակավայրեր
Ֆարինի
Ֆարինի (Farini), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 1606 մարդ։ Բնակչության միջին խտությունը՝ 14 մարդ/կմ²։ Զբաղեցնում է 112 կմ² տարածք։ Փոստային ինդեքս՝ 29023։ Հեռախոսային կոդը՝ 0523։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Շելի Մաքնամարա
Շելի Մաքնամարա ` իռլանդացի ճարտարապետ և ուսուցիչ։ 1978 թվականին Իվոն Ֆարելի հետ հիմնադրել է Grafton Architects-ը։ Grafton Architects-ը համբավ է ձեռք բերել 2010-ականների սկզբին՝ նախագծելով բարձրագույն կրթության համար ընդարձակ շենքեր։ 1976 թվականից Մաքնամարան Դուբլինի համալսարանական քոլեջում և մի շարք այլ համալսարաններում դասավանդում է ճարտարապետություն։
Պրակտիկային տրվել է 2020 թվականի Արքայական ոսկե մեդալ, իսկ Պերուի Լիմա քաղաքում նրանց Universidad de Ingeniería y Tecnología-ի շենքը ստացել է 2016 թվականի RIBA միջազգային մրցանակ՝ որպես աշխարհում այս տարվա լավագույն նորակառույց շենք։ Մաքնամարան և Ֆարելը կիսել են 2020 թվականի Պրիցկերի ճարտարապետական մրցանակը։
Grafton Arhitects
1978 թվականին Մաքնամարան Իվոն Ֆարելի հետ Դուբլինում հիմնել է Grafton Architects-ը՝ որն անվանել են քաղաքում գտնվող Գրաֆթոն Սթրիթի պատվին ։ 2017 թվականի դրությամբ պրակտիկայում աշխատել է 25 մարդ, իսկ Մաքնամարան և Ֆարելը ղեկավարել են նախագծերը ։ Մաքնամարան ճարտարապետության նկատմամբ իր մոտեցումը նկարագրել է. «տիեզերքի մասին մտածելու, այնուհետև դրա համար կառուցվածք գտնելու փոխարեն մենք ստեղծում ենք մի կառույց, իսկ այն իր հերթին ստեղծում է տարածք», իսկ «ճարտարապետությունից ստացված հաճույքը քանդվելու կամ դիմանալու զգացողությունն է»։
Զույգը մասնագիտացել է բարձրագույն կրթության համար նախատեսված Թուլուզի, Լիմերիկի, Լոնդոնի և այլ համալսարանների շենքերի նախագծման համար, որոնք ներառում են կրթական շենքեր, բժշկական դպրոցներ և ուսանողական տարածքներ։ Նրանք միջազգային ուշադրության են արժանացել Միլանի Բոկոնի համալսարանի համար նախատեսված շենքի համար, որի կառուցումն ավարտվել է 2008 թվականին։ Նրանց ամենահայտնի շենքը Պերուի ինժեներական և տեխնոլոգիական համալսարանն էր, որը 2016 թվականին ստացել է RIBA միջազգային մրցանակ, որպես այս տարվա աշխարհի լավագույն նորակառույց շենք։
Ակադեմիա
1976 թվականից Մաքնամարան դասախոսել է UCD-ի ճարտարապետության դպրոցում։ Դուբլինի համալսարանական քոլեջն ավարտելուց կարճ ժամանակ անց՝ 1976-2002 թվականներին Իվոն Ֆարելի հետ դասավանդել է դպրոցում։ 2015 թվականին Մաքնամարան դարձել է UCD-ի դոցենտ։
Բացի UCD-ից Մաքնամարան որպես պրոֆեսոր հրավիրվել է Օքսֆորդի Բրուքսի համալսարան, Մենդրիսիոյի ճարտարապետության ակադեմիա (2008–10), Օսլոյի և Լոզանի պետական պոլիտեխնիկական դպրոց (2010–11):
2013 թվականին նա դարձել է Մենդրիսիոյի լիարժեք պրոֆեսոր։ 2010 թվականի աշնանը Մաքնամարան Հարվարդի դիզայնի բարձրագույն դպրոցում ուներ Քենզո Տանգեի և 2011 թվականին Յեյլի Լուի Քանի բաժանմունքներ։ Նա Քեմբրիջի համալսարանում և Լոնդոնի մետրոպոլիտենում աշխատել է որպես արտաքին քննիչ։ Դասավանդելուց բացի, Մաքնամարան դասախոսություններ է անցկացրել ևրոպական և ամերիկյան ճարտարապետության դպրոցներում։
Ծանոթագրություններ
Կատեգորիա:Ճարտարապետներ Կատեգորիա:Կին ճարտարապետներ Կատեգորիա:Մոդեռնիստ ճարտարապետներ
Պոսադ (այլ կիրառումներ)
Պոսադ, կարող է վերաբերել՝
Պոսադաս (այլ կիրառումներ)
Պոսադաս, կարող է վերաբերել՝
Գետնանուշային ալերգիա
Գետնանուշային ալերգիա, ԱՄՆ-ում և շատ անգլալեզու երկրներում 1990-ական թվականներին դարձած սոցիալական խնդիր․ ի հայտ էր եկել մարդկանց քանակի ավելացում, որոնք մտածում էին, որ իրենք տառապում են գետնանուշից ալերգիայով։ Թեև բժշկական վիճակագրությունը չի հաստատում նման շատացում, այնուամենայնիվ ԶԼՄ-ները չափազանց մեծ ուշադրություն էին դարձրել այդ խնդրին և սահմանել էին վիճելի արգելք բոլոր գետնանուշային մթերքների վրա մի շարք բժշկական և դպրոցական հաստատություններում ։
Գետնանուշային ալերգիան գերզգայունության ռեակցիա է համարվում այն նյութերի հանդեպ, որը պարունակում է գետնանուշը ։ Գետնանուշը համարվում է ամենածանր և ալերգիկ մթերքներից մեկը ։ Ալերգիկ ռեակցիայի նկատմամբ ի հայտ եկող ախտանիշներից են՝ ցանը, եղջերացանը, էկզեման, դեմքի այտուցը, քորը, փռշտոցը, ասթմատիկ նոպան, ցավը որովայնում, զարկերակային ճնշման իջեցումը, սրտի կանգը և անաֆիլաքսիան ։ Գետնանուշային ալերգիան անաֆիլաքսիայի ամենատարածված պատճառն է։
Ալերգիան գետնանուշից հանդիպում է ամերիկացիների 0,6 %-ի մոտ ։
Վիճակագրություն
1997 թվականի տվյալների համաձայն ՝ ԱՄՆ-ում և Մեծ Բրիտանիայում գետնանուշի նկատմամբ ալերգիայի դեպքերը (հատկապես երեխաների մոտ) հաճախացել է, ինչը համաճարակաբանների մոտ լուրջ մտահոգություն է առաջացնում, քանի որ գետնանուշից և դրա տարատեսակներից շատ ապրանքատեսակներ են տարածված։
Համաշխարհային Ալերգետիկ և ինֆեկցիոն հիվանդությունների ինստիտուտի տվյալներով ( NIAID,ԱՄՆ) 2008 թ․ Միացիալ Նահանգներում գետնանուշից ալերգիայի տարածվածությունը 0,6% է։
2001 թվականին կատարված ուսումնասիրություններից մեկը, որը հիմնված է եղել 32 մահվան դեպքերի վրա, առկա էին բավականաչափ տվյալներ ալերգենի հաստատման համար, այն ցույց տվեց որ 1-ին խմբում 21 մահվան դեպքերից 14 մարդու( 67%) մահվան պատճառը եղել է գետնանուշի նկատմամբ ալերգիան, 7 մարդու մոտ (33%) ալերգիա ընկույզից։ 2 –րդ խմբում 11 մահվան դեպքերից 6 մարդու (55%) մահվան պատճառը կապված է գետնանուշային ալերգիայի հետ, 3-ինը ( 27%) –ընկույզի, 1 մարդունը ( 9% ) կաթից, իսկ 1-ինը (9%) –ձկան նկատմամբ ալերգիայից։ Հեղինակը անում է եզրակացություն, գետնանուշը և ընկույզը միասին 90% –ից ավել դեպքերում պատճառ են դարձել մահվան, ըստ իր հետազոտության։
Քննադատություն
Հարվարդի համալսարանի պրոֆեսոր Նիկոլաս Ա․Կրիստակեսի կարծիքով չնայած ալերգիայի ցանկացած հարձակման լրջությանը, գետնանուշային անհանդուրժականության բարձրացումը և ի պատասխան դրանց ձեռնարկված միջոցառումների՝ կան նմանություններ հոգեկան հիվանդությունների հետ՝ հիստերիկ ռեակցիաներ անհամաչափ վտանգավորության աստիճանի հասնող։
Գետնանուշն ու դրա հիման վրա ստեղծված մթերքները Աֆրիկայում և երրորդ աշխարհի մյուս երկրներում սովի դեմ պայքարի հիմնական զենք են հանդիսանում։ Սովի և թերսնման դեմ պայքարող բժիշկները վաղուց են նշել, որ այս երկրներում գետնանուշային ալերգիան լիակատար բացակայում է ։
Մոտ 3,3 միլիոն ամերիկացիներ պնդում են, որ ունեն ալերգիա ընկույզից, իսկ 6,9 միլիոն մարդ ծովամթերքից։ Այնուամենայնիվ սննդի նկատմամբ լուրջ ալերգիկ ռեակցիաներ առաջացնում են տարեկան ընդամենը 2000 հիվանդանոցային ընդունելություն (ավելի քան միլիոն հիվանդանոցներից ամբողջ երկրում)։ Եվ միայն 150 մարդ ( երեխաներ և մեծահասակներ) ամեն տարի մահանում է բոլոր սննդային ալերգիաներից միասին ։ 2013 թվականին Միրանդա Վագոնսը, ով Վուդրո Վիլսոնի անվան դպրոցի Բնակչության Հետազոտության Մարմնի հետդոկտորանտ հետազոտող է հաղորդեց, որ ալերգիայի ինքագնահատումերի աճը, որը նախկինում համարվում էր հազվադեպ չի կորելիացվում ալերգիայի մասին հաստատող բժշկական տվյալների հետ։ Չնայած այն հանգամանքի, որ ԱՄՆ-ի բնակչության գրեթե 1%-ը նշում է, որ ունեն ալերգիա գետնանուշից, այնուամենայնիվ դա չի նշանակում, որ նրանք իսկապես ունեն գետնանուշային ալերգիա։
Փիթեր Քոնրադը, Բրանդեյսի համալսարանի բժշկական սոցիոլոգ, ով մասնագիտանում է հասարակության բժշկության ոլորտում, մեկնաբանեց ՈՒագգոների ուսումնասիրությունը․<<Այս հոդվածը օգնում էհասկանալ, թե ինչպես է գետնանուշային ալերգիան՝ համեմատաբար հազվագյուտ դիտվել որպես հասարակական ռիսկի գործոն և նույնիսկ որպես մանկական համաճարակ։ Երբեմն հասարակության արձագանքը կարող է զգալիորեն գերազանցել հանրային առողջության իրական ռիսկայնությանը ։
Կարծիքը, որ գետնանուշով սննդին հպվելը, հոտ քաշելը կամ պարզապես մոտենալը այդ մթերքներին առաջացնում է անաֆիլակտիկ շոկ, հանգեցրել է նրան, որ ԱՄՆ-ում որոշ հասարակական արգելքներ է դրվել դպրոցական և բժշկական հաստատություններում։
Կույր, պլացեբո վերահսկվող հետազոտությունների ընթացքում հետազոտվողները չեն ցուցաբերել ալերգիկ ռեակցիաներ գետնանուշի կարագի հոտի կամ դրա հետ կոնտակտ ունենալու ժամանակ։
Գետնանուշ առանց ալերգենի
2007 թ․ Հյուսիսային Կառոլինային Գյուղատնտեսության և Տեխնիկայի համալսարանը (NCA&T) հայտարարեց, որ իր գիտնականներից մեկը, դոկտոր Մոհամեդ Ահմեդնան մշակել է արտադրական գործընթաց առանց ալերգեն գետնանուշ ստանալու համար։
Էլիզաբեթ Դոուլ
Մերի Էլիզաբեթ Ալեքսանդեր Հենֆորդ Դոուլ (Mary Elizabeth Alexander Hanford Dole, ), ամերիկացի քաղաքական և պետական գործիչ, որը ներկայացնում է ԱՄՆ հանրապետական կուսակցությունը, 2003-2009 թվականներին՝ ԱՄՆ սենատոր Հյուսիսային Կարոլինա նահանգից ։
Գետնանուշային ալերգիա
Գետնանուշ առանց ալերգենի
Նախնական փորձարկումները ցույց են տվել հարյուր տոկոսով ալերգենի դեզակտիվացիա, գետնանուշից ալերգիկ անհատների շիճուկը ամենևին էլ չարձագանքեց գետնանուշի վերամշակված տեսակին (ալերգիա չառաջացավ)։ Սննդի ընկերությունները հետաքրքրություն են հայտնել արտոնագրելու արտադրական գործընթացը, որը կարծես չի խաթարում մշակված գետնանուշների համն ու որակը, և նույնիսկ հանգեցնում է ավելի հեշտ վերամշակման որպես սննդի բաղադրիչ ։
Էլիզաբեթ Դոուլ
Կենսագրություն
Էլիզաբեթ Դոուլը ծնվել է 1936 թվականի հուլիսի 29-ին, Հյուսիսային Կարոլինա նահանգում։ 1958 թվականին ավարտել է Դյուկի համալսարանը։ 1960 թվականին Հարվարդի համալսարանից ստացել է գիտական աստիճան, 1965 թվականին գիտական աստիճան է ստացել իրավունքի ոլորտում։
1983-1987 թվականներին եղել է ԱՄՆ տրանսպորտի նախարար, 1989-1990 թվականներին՝ ԱՄՆ աշխատանքի նախարար։ 1991-1999 թվականներին գլխավորել է ամերիկյան Կարմիր խաչը։
2000 թվականի նախագահական ընտրությունների ժամանակ առաջադրվել է Ջորջ Բուշի Հանրապետական կուսակցությունից, բայց հանել է իր թեկնածությունը նախընտրական քարոզարշավի համար միջոցների սղության պատճառով։
Գետնանուշային ալերգիա
Ախտանիշներ
Գետնանուշի նկատմամբ ալերգիայի ախտանիշները կապված են իմունոգլոբուլին E –ի ազդեցությամբ և այլ անաֆիլատոքսիններով, բջիջներից հիստամինի և այլ միջնորդանյութերի արտազատմամբ։ Հիսատամինը դրդում է արտերիոլների սեղմումը, հանգեցնելով բրոնխոսպազմի։ Նկարագրված են ոչ պակաս 11 ալերգեն գետնանուշում ։
Պատճառներ
Գետնանուշի նկատմամբ ալերգիայի հստակ պատճառները հայտնի չեն։ 2003 թվականի հետազոտությունները չեն հաստատել գետնանուշի ալերգիկ ազդեցությունը հղիության կամ կրծքով կերակրման ընթացքում ։ Հետազոտությունները չեն գտել դրական կապ գետնանուշ օգտագործելու ժամանակ ալերգիայի և կրծքով կերակրման ժամանակաշրջանի միջև ։ Հետազոտությունները նաև ցույց են տվել, որ սոյայի կաթի և սոյայի մթերքների ազդեցությունը դրականորեն է առնչվում գետնանուշային ալերգիայի հետ ։ Այնուամենայնիվ Ավստրալիայում մեծ խմբի հետազոտության արդյունքում պարզ դարձավ, որ չկա կապ սոյայի կաթի օգտագործման հետ, ենթադրվում է, որ կապը առաջանում է հավանաբար այն պատճառով, քանի որ սոյայի կաթը օգտագործում են կաթի նկատմամբ ալերգիա ունեցող ընտանիքներում ։
ՈՒսումնասիրությունները նաև ցույց են տվել, որ գետնանուշի յուղ պարունակող լոսյոնները բորբոքված մաշկի վրա կիրառելիս կարող են երեխաների մոտ առաջացնել գերզգայնություն գոտնանուշի հանդեպ և պատճառ դառնալ ալերգիայի զարգացմանըref name="New England Journal of Medicine"/> ։
Բրիտանական ուսումնասիրության արդյունքում պարզվել է, որ մանկության շրջանում գետնանուշից հրաժարվելը նվազեցնում է ռիսկը, որ երեխան կունենա ալերգիա գետնանուշի հանդեպ։
Ի պատասխան ընթացիկ ուսումնասիրությունների, որոնք ցույց չեն տվել ատոպիկ հիվանդության ռիսկի նվազեցում Ամերիկյան մանկաբուժության ակադեմիան հավաստի հիմքեր ունենալու պատճառով չեղյալ է հայտարարել իր այն առաջարկությունները, ըստ որոնց սահմանափակվում էր գետնանուշի օգտագործումը հղիության և կրծքով կերակրման ընթացքում գետնանուշի ալերգիայից խուսափելու համար։
Իսրայելում և Մեծ Բրիտանիայում համատեղ իրականացված ուսումնասիրությունների արդյունքում պարզ է դարձել, որ բրիտանացի երեխաների շրջանում գետնանուշային ալերգիան տասնապատիկ անգամ գերազանցում է իսրայելցի երեխաների համեմատությամբ։ ՈՒսումնասիրությունների արդյունքում պարզվել է նաև, որ իսրայելցի երեխաները ավելի վաղ տարիքից են օգտագործում գետնանուշ, ի տարբերություն իրենց հասակակից բրիտանացի երեխաների, որոնց ծնողները թույլ չեն տվել օգտագործել գետնանուշ բրիտանացի մանկաբույժների խորհրդով. ։
Մեծ Բրիտանիայում և Ավստրալիայում մանկական ասոցիացիաները խորհուրդ են տալիս հետաձգել օգտագործումը մինչև 3 տարեկանը և չեն փոխում 2009 թվականին տրված առաջարկությունները։
Հղի կանանց կողմից գետնանուշի օգտագործումը առանց գետնանուշային ալերգիայի նվազեցրել է հավանականությունը, որ իրենց երեխաները կլինեն ալերգիկ գետնանուշի նկատմամբ։ Հետազոտողները պարզել են, որ այն երեխաների մայրերը, որոնք ամսական առնվազն 5 անգամ գետնանուշ էին ուտում հղիության ընթացքում, 69% -ով ավելի քիչ էր հավանականությունը, որ իրենց երեխայի մոտ հետագայում կլինի ալերգիա գետնանուշից, ի տարբերություն այն մայրերի ովքեր գետնանուշ հազվադեպ էին ուտում ։
Բուժում
Ալերգեն-յուրահատուկ բերանացի իմունոթերապիան AR 101 հաջողությամբ անցել է կլինիկական հետազոտության 3-րդ փուլ։ Փորձարարական թերապիայի ուսումնասիրությունը հիմնված էր 22 շաբաթվա ընթացքում գետնանուշի սպիտակուցի աճող դոզաների կանոնավոր հետևողական ընդունման վրա։ Փորձարկմանը մասնակից է եղել 500 երեխա։ Բարձրացած դոզայի ընդումից հետո հիվանդները 12 ամիս ստացան AR 101 կամ պլացեբո ամբողջ 12 ամսվա ընթացքում։
Հետազոտության արդյունքում պարզ դարձավ, որ ակտիվ բուժվողների խմբի անդամների երկու երրորդը ենթակա չեն գետնանուշի 600մգ դոզային ( 2 տուփ գետնանուշ կամ ոչ մեծ հացի կտոր պատրաստված գետնանուշային կարագից )։ Այսպիսով դեղը հնարավորություն է տալիս խուսափել ալերգիկ ռեակցիայից գետնանուշի դիտավորյալ կամ պատահական օգտագործումից հետո։ Այնուամենայնիվ դեղը ունի անվտանգության ցածր աստիճան, ուսումնասիրության ընթացքում հիվանդների 20%-ը դուրս է եկել թեստից ՝ լուրջ անբարենպաստ վիճակների զարգացման պատճառով ։
Ծանոթագրություններ
Կատեգորիա:Սննդային հիվանդություններ
Էլիզաբեթ Դոուլ
Կենսագրություն
1975 թվականից ամուսնացած է Կանզասից նախկին սենատոր և 1996 թվականի նախագահական ընտրություններում նախագահի թեկնածու Բոբ Դոուլի հետ։
Արտաքին հղումներ
Կատեգորիա:Հարվարդի իրավունքի դպրոցի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:20-րդ դարի ամերիկացի քաղաքական գործիչներ Կատեգորիա:Հարվարդի համալսարանի շրջանավարտներ Կատեգորիա:20-րդ դարի ամերիկացի կանայք Կատեգորիա:Օքսֆորդի համալսարանի շրջանավարտներ Կատեգորիա:21-րդ դարի կին քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:Ամերիկացի աթեիստներ Կատեգորիա:Ամերիկացի փաստաբաններ Կատեգորիա:Ամերիկացի պետական գործիչներ
Պոտապով (այլ կիրառումներ)
Պոտապով, կարող է վերաբերել՝
Էլեյն Դյուկ
Էլեյն Կոստանցո Դյուկ (Elaine Costanzo Duke, ), ամերիկացի պետական և քաղաքական գործիչ, 2017 թվականի ապրիլի 10-ից՝ ԱՄՆ ներքին անվտանգության նախարարի տեղակալ, 2017 թվականի հուլիսի 31-ից՝ ԱՄՆ ներքին անվտանգության նախարարի ժամանակավոր պաշտոնակատար։
Կարիերա
2008 թվականի հուլիսից մինչև 2010 թվականի ապրիլը զբաղեցրել է Ներքին անվտանգության նախարարի կառավարման հարցերով տեղակալի պաշտոնը  ։ 2017 թվականի հունվարի 30-ին ԱՄՆ նախագահ Դոնալդ Թրամփի կողմից առաջադրվել է ԱՄՆ ներքին անվտանգության նախարարի տեղակալի պաշտոնում։
2017 թվականի մարտի 8-ին տեղի են ունեցել Էլեն Դյուկի լսումները ԱՄՆ Սենատի Ազգային անվտանգության և կառավարական գործերի կոմիտեում ։
2017 թվականի մարտի 15-ին նրա նշանակման հարցը փոխանցվել է ԱՄՆ Սենատ ։ 2017 թվականի ապրիլի 4-ին ԱՄՆ Սենատը 85 կողմ, 14 դեմ ձայների հարաբերակցությամբ Էլեյնին նշանակել է ԱՄՆ ներքին անվտանգության նախարարի նոր տեղակալի պաշտոնում ։
2017 թվականի հուլիսի 28-ին Ջոն Քելլի Սպիտակ տան աշխատակազմի ղեկավար նշանակվելուց հետո Էլեյնը նշանակվել է ԱՄՆ ներքին անվտանգության նախարարի ժամանակավոր պաշտոնակատար։
Ծանոթագրություններ
Կատեգորիա:Ամերիկացի գործարարներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի իրավաբաններ Կատեգորիա:Ամերիկացի պետական գործիչներ Կատեգորիա:Հայ քաղաքական գործիչներ Կատեգորիա:Հայ գործարարներ
Պոտապովկա (այլ կիրառումներ)
Պոտապովկա, կարող է վերաբերել՝
Դրոներո
Դրոներո  (իտալ․՝ Dronero)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 7151 մարդ (2008 թվականի տվյալներով)։ Բնակչության խտությունը 123 մարդ/կմ²։ Տարածքը՝ 58 կմ²։ Փոստային ինդեքս՝ 12025։ Հեռախոսային կոդ՝ 0171։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Տրավո
Տրավո (Travo), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 2000 մարդ։ Բնակչության միջին խտությունը՝ 25 մարդ/կմ²։ Զբաղեցնում է 80 կմ² տարածք։ Փոստային ինդեքս՝ 2900։ Հեռախոսային կոդը՝ 0523։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Արջնդեղ թունավոր
Արջնդեղ թունավոր (Agrostémma githágo), մեխակազգիների ընտանիքի երկշաքիլավոր, գարնանային, ձմեռող, տիպիկ անցողիկ բուսատեսակ։ Ունի ամուր, ուղղահայաց, բավականին խորը թափանցող արմատային համակարգ։ Բույսի ամբողջ վերգետնյա մասը, մինչև ծաղկի բաժակաթերթերի ծայրը, պատված է բարակ ու երկար մազմզուկներով։ Գծային տերևները ցողունի վրա նստած են զույգ-զույգ։ Դրանից դուրս են գալիս երկրորդային տերևները։
Գրեթե յուրաքանչյուր ճյուղավորման ծաղիկները ցողունների ծայրին նստած են մեկական հատով, խոշոր են, ունեն վառ կարմիր պսակաթերթեր, անհոտ են։
Պտուղը ձվաձև տուփիկ է և պարունակում է 30-40 երիկամաձև, կլորավուն սերմեր։ Դրանք ունեն սև գույն, խամրած են, ծածկված են ելուններով։ Մեկ բույսը կարող է տալ մինչև 300 սերմ, որոնք կարող են ծլել նույն տարվա աշնանը կամ հաջորդ տարվա գարնանը։
Տարածված են գրեթե ողջ Եվրոպայում և Ասիայում։ Սերմերը թունավոր են, պարունակում են 5-6 տոկոս սապոննիններ, գիտագին։
Իլյա Ավերբուխ
Իլյա Ավերբուխ (Илья́ Изясла́вич Авербу́х, ), խորհրդային և ռուս գեղասահորդ։ Ռուսաստանի սպորտի վաստակավոր վարպետ։ Պարգևատրվել է Բարեկամության շքանշանով (2003) ; Սպորտային կարիերայի ավարտից հետո՝ ձեռնարկատեր, սեփական սառցե շոուի պրոդյուսեր, գեղասահքում՝ խորեոգրաֆ։
Իրինա Լոբաչովայի հետ՝ Սոլթ Լեյք Սիթիում կայացած օլիմպիական խաղերի արծաթե մեդալակիր, 2002 թվականի Աշխարհի չեմպիոն, 2003 թվականի Եվրոպայի չեմպիոն, Գրան-Պրի-2003 թվականի չեմպիոնական սերիայի եզրափակչի հաղթող, Ռուսաստանի չեմպիոն (1997, 2000-2002):
Մարինա Անիսինայի հետ՝ Պատանիների միջև աշխարհի կրկնակի չեմպիոն (1990 և 1992 թվականներ)։
2014 թվականի ձմեռային օլիմպիական խաղերում ռուսական թիմի ջահակիր էր։
Սպորտային կարիերա
Ավերբուխի առաջին մարզիչը Ժաննա Գրոմովան էր, իսկ հետագայում՝ Նատալյա Լինիչուկը և Գեննադի Կարպոնոսովը։ Իլյա Ավերբուխը Մարինա Անիսինայի հետ երկու անգամ դարձել է աշխարհի չեմպիոն պատանիների միջև (1990 և 1992 թվականներին), իսկ հետո սիրահարվել է Իրինա Լոբաչովային, ով սահում էր նրա հետ նույն խմբում, բայց ուրիշ զուգընկերոջ հետ։ Նրանք միասին սկսել են սահել 1992 թ. և ամուսնացել են 1995 թվականին։ 1995 թվականին նրանք տեղափոխվել են ԱՄՆ, որտեղ ապրել և մարզվել են մինչև 2002 թվականի օլիմպիադան։ 1998 թվականին հաջող դեբյուտ ունեցան Ձմեռային օլիմպիական խաղերում։ 2001-2002 թթ. մրցաշրջանում զույգը Իրինայի ծնկի վնասվածքի պատճառով բաց թողեց Գրան-Պրիի բոլոր փուլերը։ Վնասվածքը Իրինան ստացել էր 2001 թվականի սեպտեմբերին՝ մարզումների ժամանակ։
2002 թվականի փետրվարին Սոլթ Լեյք Սիթիում (ԱՄՆ) կայացած օլիպիական խաղերում դարձել է արծաթե մեդալակիր, ինչպես նաև հաղթել Աշխարհի առաջնությունում։
Զույգը սիրողական սպորտաձևում մնաց ևս մեկ մրցաշրջան, հաղթեց Եվրոպայի առաջնությունում և դարձավ երկրորդը Աշխարհի առաջնությունում։
Սպորտից հետո
Ավարտելով սիրողական կարիերան՝ Ավերբուխը և Լոբաչովան որոշեցին Արևմուտքում պրոֆեսիոնալ սպորտաձևում հանդես չգալ։ Նրանք վերադարձան Ռուսաստան։
2004 թվականին նա կազմակերպել է իր սեփական սառցե շոուն՝ «Սառցե սիմֆոնիա» նախագիծը՝ թատերական սառցե ներկայացումներ՝ գեղասահքի համաշխարհային աստղերի, օլիմպիական, աշխարհի և Եվրոպայի չեմպիոնների մասնակցությամբ։ Ընկերությունը զբաղվում էր այնպիսի միջոցառումների կազմակերպմամբ, ինչպիսիք են «Ռուսաստանը սպասում է» շոու-տուրը, «Իտալական կառնավալ», 2006 թվականին Ալեքսանդր Գորշկովի «Եվ ընդմիշտ երաժշտություն է հնչում...» հոբելյանական շոուն, 2007 թվականին Տատյանա Տարասովայի 60-ամյակին նվիրված հոբելյանական շոուն։
«Սառցե սիմֆոնիա» ընկերությունը Առաջին ալիք (Ռուսաստան)ի հետ համագործակցությամբ հանդիսատեսին ներկայացրեց մի շոու, որտեղ Ավերբուխը հանդես եկավ որպես ռեժիսոր, խորեոգրաֆ-բեմադրիչ և պրոդյուսեր։
2018 թվականի նախագահական ընտրությունների ժամանակ նա Վլադիմիր Պուտինի վստահված անձն էր ։
2018 թվականի ապրիլի 1-ից մինչև մայիս՝ պրոդյուսեր, ժյուրիի անդամ և Առաջին ալիքում (Ռուսաստան) «Սառցե շրջան. երեխաներ» հեռուստապրոեկտի թիմի մարզիչ։
Անձնական կյանք
Ծնողները՝ ձեռնարկատեր Իզյասլավ Նաումովիչ Ավերբուխ և մանկավարժ Յուլյա Մարկովնա Բուրդո (ծնվ.՝ 1949 թ.): Եղբայրը՝ Դանիիլ Ավերբուխ՝ (ծնվ.՝ 1990 թ.)՝ սուսերամարտի (վարժասուսեր) Եվրոպայի չեմպիոն կադետների մեջ։
1995 թվականից մինչև 2007 թվականն ամուսնացած է եղել իր զուգընկերուհու՝ Իրինա Լոբաչովայի հետ (ծնվ.՝ 18.02.1973): Նրանք որդի ունեն՝ Մարտինը (ծնվ.՝ 2004 թ.):
Ծանոթագրություններ
Կատեգորիա:Ռուս գեղասահորդներ Կատեգորիա:Ռուսաստանի սպորտի վաստակավոր վարպետներ Կատեգորիա:Աշխարհի չեմպիոններ Կատեգորիա:Բարեկամության շքանշանի ասպետներ (Ռուսաստան) Կատեգորիա:ՏԷՖԻ մրցանակի դափնեկիրներ Կատեգորիա:Ռուս պրոդյուսերներ Կատեգորիա:Ռուս խորեոգրաֆներ
Սարմատո
Սարմատո (Sarmato), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 2590 մարդ։ Բնակչության միջին խտությունը՝ 100 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կյումուրձիու
Կյումուրձիու (Κιομουρτζιού, Kömürcü), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 67 մարդ ։
Ծանոթագրություններ
Կատեգորիա:Կիպրոսի գյուղեր
Հրայր Գրիգորյան
Հրայր Հաբեթի Գրիգորյան, հայ նկարիչ։ ԽՍՀՄ նկարիչների միության անդամ (1974), միջազգային պրոֆեսիոնալ նկարիչների միության անդամ (UNESCO, 1996): Պրոֆեսոր (2000) ։
Կենսագրություն
Աշխատանքները գտնվում են Հայաստանի ազգային պատկերասրահում, Մոսկվայի հեղափոխության թանգարանում։
Արտաքին հղումներ
Կատեգորիա:Հայ նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ԽՍՀՄ նկարիչների միության անդամներ Կատեգորիա:Հայ պրոֆեսորներ
Բոդոկենայի գավառ
Բոդոկենայի գավառ (Microrregião de Bodoquena) գավառ Բրազիլիայում, մտնում է Մատու Գրոսու դու Սուլ նահանգի մեջ։ Մտնում է Մատու Գրոսու դու Սուլ հարավարևելյան մասի մեջ։ 2006 թվականի տվյալներով բնակչությունը կազմում է 102 159 մարդ։ Տարածքը՝ 27 730,940 կմ²։ Բնակչության խտությունը՝ 3,81 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Մատու Գրոսու դու Սուլ նահանգի գավառներ Կատեգորիա:Բրազիլիայի գավառներ
Պոտենցա (այլ կիրառումներ)
Պոտենցա, կարող է վերաբերել՝
Վինսոն լեռնազանգված
Վինսոն լեռնազանգված, ամենաբարձր լեռնազանգվածը Անտարկտիդայում։ Վինսոն լեռնազանգվածը Էլսուորթ լեռան մի մասն է և տեղակայված է Հարավային բևեռից 1200 կմ հեռավորության վրա։ Լեռնազանգվածի երկարությունը 21 կմ է, իսկ լայնությունը՝ 13 կմ։ Լեռնազանգվածի գոյության մասին հայտնի դարձավ 1958 թվականի հունվարին ամերիկյան ինքնաթիռների ավիաղետի հետևանքով։ 1961 թվականին լեռնազանգվածն անվանվեց Վինսոն ի պատիվ ամերիկյան Ջորջիա նահանգի հայտնի քաղաքական գործիչ Կառլ Վինսոնի, որը մեծապես աջակցում էր Անտարկտիդան բացահայտող նվիրյալներին։ Լեռնազանգվածի ամենաբարձր կետը Վինսոն գագաթն է (4892 մ), որը «Յոթ գագաթ» ալպինիստական նախագծի մասն է։ 2006 թվականի նոյեմբերի 1-ին Ամերիկայի Միացյալ Նահանգների Անտարկտիդայի տեղանունների կոմիտեն (USACAN) Վինսոն լեռնազանգվածն ու Վինսոն լեռը հայտարարեց որպես առանձին միավորներ ։
Կլիմա
Վինսոն լեռան կլիման կարգավորում են բևեռային սառցածածկույթները, ինչի հետևանքով ստեղծվում են մեծ մասամբ կայուն եղանակային պայմաններ՝ բնորոշ ցանկացած բևեռային կլիմայի։ Այստեղ շատ են ուժեղ սառը օդային քամիներն ու ձնահյուսքերը։ Չնայած տարեկան ձնահյուսքերը ցածր են Վինսոն լեռան վրա սակայն քամիների հետևանքով տարեկան տեղումների քանակը հասնում է 46 սմ-ի։ Ամառային ամիսների (նոյեմբեր-հունվար) ընթացքում արևափայլի տևողությունը կազմում է 24 ժամ։ Այդ ամիսներին միջին ջերմաստիճանը -30 °C է և արևի ինտենսիվ ճառագայթները կարող են հալեցնել միայն մուգ առարկաների վրա եղած ձյունը։
Ծանոթագրություններ
Կատեգորիա:Անտարկտիդայի աշխարհագրություն
Ֆտերիչա
Ֆտերիչա (Φτεριχα, Ilgaz), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 50-100 մարդ ։
Ռիգոր Բարադուլին
Ռիգոր Բարադուլին (Рыгор Іванавіч Барадулін, ), հայտնի է նաև Дядько Ригор անունով , բելառուս բանաստեղծ, արձակագիր, էսսեիստ, թարգմանիչ։ Արժանացել է Բելառուսի ժողովրդական բանաստեղծի պատվավոր կոչման։
Կենսագրություն
Ռիգոր Բարադուլինը ծնվել է 1935 թվականի փետրվարի 24ին, Բելառուսի Վիտեբսկի մարզի Ուշաչիի շրջանի Վերեսովկա գյուղում, Իվան և Մարիա Բարադուլինների ընտանիքում  ։ 1954 թվականին ավարտելով Ուշաչիի միջնակարգ դպրոցը՝ ուսումը շարունակել է Մինսկում՝ բելառուսական պետական համալսարանի բանասիրական ֆակուլտետում ։ Որպես խմբագիր՝ շխատել է „Белорусия“ և „Художествена литература“ հրատարակչություններում, „Съветска Белорусия“ օրաթերթի և  „Брезичка“ ու „Пламък“ ամսագրերի խմբագրություններում ։ Անդամագրվել է «Բելառուսի ժողովրդական ճակատ» կուսակցությանը, Բելառուսի գրողների միությանը , ՊԵՆ ակումբի բելառուսական կենտրոնին, որի նախագահն է եղել 1990-ից մինչև 1999 թվականը ։ 1995-1997 թթ. ընդգրկված է եղել Ջորջ Սորոսի հիմնադրած «Բաց հասարակության ինստիտուտի» բելառուսական մասնաճյուղի վարչության կազմում ։
Մահացել է 2014 թվականի մարտի 2ին, ծանր ու երկարատև հիվանդությունից ։
Ստեղծագործություններ
Բարադուլինի գրական առաջին ստեղծագործությունները լույս են տեսել 1953 թվականին, „Червена смяна“ պարբերականում ։ Իսկ նրա բանաստեղծական առաջին ժողովածուն՝ „Маладзік над стэпам“ խորագրով, հրատարակվել է 1959 թվականին ։ Ռիգոր Բարադուլինը հեղինակել է շուրջ յոթ տասնյակ բանաստեղծական ժողովածուներ (այդ թվում՝ երգիծական և մանկական չափածո ստեղծագործություններ), քննադատական հոդվածներ, էսսեներ, գեղարվեստական թարգմանություններ ։ 2006 թվականին Ռիգոր Բարադուլինի թեկնածությունն առաջադրվել է գրականության Նոբելյան մրցանակով պարգևատրելու համար ։
Անվանի գրողը բելառուսերեն է թարգմանել Յան Ռայնիսի, Էդոոուարդաս Մեժելայտիսի, Ադամ Միցկևիչի, Վլադիսլավ Բրոնևսկու, Անդրեյ Վոզնեսենսկու, Սերգեյ Եսենինի, Եվգենի Եվտուշենկոյի, Ջորջ Բայրոնի, Պաբլո Ներուդայի, Ֆեդերիկո Գարսիա Լորկայի և հանրահայտ այլ բանաստեղծների ստեղծագործություններև ։
Պարգևներ
Ռիգոր Բարադուլինը վերջին ստեղծագործողն էր, ում շնորհվել է Բելառուսի ժողովրդական բանաստեղծի կոչում (1992 թ.) : Նա պարգևատրվել է նաև Բելառուսական ԽՍՀ Յանկա Կուպալայի անվան պետական մրցանակով (1976 թ.) ,, Ժողովուրդների բարեկամության շքանշանով, Պատվո նշանով , լատվիական «Երեք աստղ» շքանշանով , «Ֆրանցիսկ Սկորինա» մեդալով ։ Բարադուլինին շնորհվել են բելառուսական պետական համալսարանի պատվավոր դոկտորի, Ուշաչիի պատվավոր քաղաքացու կոչումներ ։
Ուշագրավ փաստեր
Երբեմն Բարադուլինին է վերագրվում «Лука Мудищев — президент» բանաստեղծության հեղինակությունը. համացանցում լայնորեն սփռված այդ չափածո երկը, որ ստորագրված է Ведьмак Лысогорский կեղծանունով, խայթող երգիծանք է Բելառուսի նախագահ Ալեքսանդր Լուկաշենկոյի հասցեին ։
Արտաքին հղումներ
Կատեգորիա:Բելառուսի մշակույթ Կատեգորիա:Բելառուսի գրականություն Կատեգորիա:Բելառուս գրողներ Կատեգորիա:Բելառուս բանաստեղծներ Կատեգորիա:20-րդ դարի գրողներ Կատեգորիա:20-րդ դարի բանաստեղծներ Կատեգորիա:21-րդ դարի գրողներ Կատեգորիա:21-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:20-րդ դարի տղամարդ գրողներ Կատեգորիա:Պատվո շքանշանի ասպետներ (Ռուսաստան) Կատեգորիա:Բելառուս թարգմանիչներ Կատեգորիա:Բելառուս մանկագիրներ Կատեգորիա:Բանաստեղծներ այբբենական կարգով
Յուրի Մուշկետիկ
Յուրի Մուշկետիկ (Мушкетик Юрій Михайлович, ), ուկրաինացի գրող։ Ուկրաինայի հերոս։ Ուկրաինայի Լենինյան կոմերիտմիության Նիկոլայ Օստրովսկու անվան մրցանակի դափնեկիր (1965)։ ԽՄԿԿ անդամ (1951)։
Կենսագրություն
Յուրի Մուշկետիկը ծնվել է 1929 թվականին Չեռնիգովի մարզի Նեժինի շրջանի Վերտիևկա գյուղում։ Միջնակարգ դպրոցն ավարտելուց հետո 1953 թվականին ավարտել է Կիևի համալսարանի բանասիրական ֆակուլտետը, 1956 թվականին՝ ուկրաինական գրականության ամբիոնին կից ասպիրանտուրան։ 1952 թվականին ուկրաինական ամսագրերում տպագրվել են Մուշկետիկի առաջին ստեղծագործությունները։ Եղել է «Դնեպր» ամսագրի գլխավոր խմբագիրը ։ 1986-2001 թվականներին եղել է Ուկրաինայի գրողների ազգային գրողների միության նախագահը։ 1951 թվականից եղել է ԽՄԿԿ անդամ։ Ընտրվել է Ուկրաինայի ԽՍՀ գերագույն խորհրդի պատգամավոր։ Եղել է Տարաս Շևչենկոյի անվան պետական մրցանակի հանձնաժողովի նախագահի տեղակալ։
Ստեղծագործություններ
Վեպերի, վիպակների ու նովելների հեղինակ է։
Արտաքին հղումներ
Կատեգորիա:Ուկրաինացի գրողներ Կատեգորիա:ԽՍՀՄ գրողների միության անդամներ Կատեգորիա:Կիևի համալսարանի շրջանավարտներ Կատեգորիա:ԽՄԿԿ անդամներ Կատեգորիա:Խորհրդային գրողներ Կատեգորիա:Ուկրաինացի լրագրողներ
Միրոման
Միրոման (Miraumont), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 710 մարդ, բնակչության խտությունը` 50.86 մարդ/կմ²։ Բնակավայրը զբաղեցնում է 13.96 կմ² տարածք։
Աշխարհագրություն
Գտնվում է Փարիզ քաղաքից 145 կմ հյուսիս, Ամյեն քաղաքից 38 կմ հյուսիս-արևելք։
Տնտեսություն
2010 թվականին ուներ 439 աշխատունակ (15-64 տարեկան) բնակիչ, որոնցից ակտիվ էին 316-ը, իսկ ոչ ակտիվները` 123։ Ակտիվության ցուցանիշը կազմում է 72,0 %։ 316 աշխատունակ մարդկանցից աշխատել է 283 անձ (163 տղամարդ և 120 կին)։ Գործազուրկ են եղել 33 անձ (12 տղամարդ և 21 կին)։ 123 անաշխատունակներից 37-ը եղել են աշակերտներ կամ ուսանողներ, 42-ը` թոշակառուներ, իսկ 44-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կարոտաժ
Կարոտաժ (carottage, carotte - հորատակեռն, բառացի՝ գազար), հորատանցքերի երկրաֆիզիկական հետազոտություններ, որոնք տարվում են երկրաբանական կտրվածքներ ուսումնասիրելու և օգտակար հանածոներ հայտնաբերելու նպատակով։ «Կարոտաժ» տերմինը լիովին չի համապատասխանում նկարագրվող հասկացությանը։ Գիտատեխնիկական գրականության մեջ դրա փոխարեն օգտագործվում են հորատանցքերի հետազոտման երկրաֆիզիկական մեթոդներ, հորատանցքի երկրաֆիզիկա և այլ տերմիններ։
Հորատանցքերի երկրաֆիզիկական հետազոտություններն իրականացվում են էլեկտրական, մագնիսական, ռադիոակտիվ (միջուկային), ջերմային, ակուստիկ (ուլտրաձայնային) և այլ եղանակներով։ Դրանց կատարման ժամանակ հորատանցքի փողի երկայնությամբ մալուխի վրա ամրացված երկրաֆիզիկական տվիչները իջեցվում են հորատանցք և չափում որոշ մեծություններ, որոնք կախված են հորատանցքով հատվող ապարների մեկ կամ մի խումբ ֆիզիկական հատկություններից։ Տվիչի ազդանշանը հաղորդվում է Երկրի մակերևույթ և գրանցվում ապարատների միջոցով՝ անալոգային կամ թվային ձևով։ Հետազոտման էլեկտրական եղանակի դեպքում ուսումնասիրվում են ապարների տեսակարար էլեկտրական դիմադրությունը, դիֆուզիոն-ադսորբման և արհեստականորեն հարուցված էլեկտրաքիմիական ակտիվությունը։ Մագնիսական եղանակով չափվում է ապարների մագնիսական ընկալունակությունը։ Ռադիոակտիվ (միջուկային) եղանակը հիմնված է հորատանցքերում ապարների բնական կամ արհեստականորեն առաջացրած ռադիոակտիվ ճառագայթումը չափելու վրա։ Վերջին դեպքում կիրառվում են նեյտրոնային, գամմա-գամմա, հարուցած ակտիվության և այլ եղանակներ։ Ջերմային եղանակի դեպքում ուսումնասիրվում է հորատանցքերի ջերմաստիճանը։ Ակուստիկ (ուլտրաձայնային) եղանակի հիմքում ընկած է ապարներում առաձգական ալիքների արագության և մարման ուսումնասիրությունը։ Գազային և լյումինեսցենտաբիտումնաբանական կարոտաժները վերաբերում են հետազոտությունների երկրաքիմիական եղանակներին։
Տրազագիս
Տրազագիս (Trasaghis), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 2427 մարդ 2008 թվականի մարդահամարի տվյալների, բնակչության խտություն՝ 32 մարդ/կմ²։ Զբաղեցնում է 77 կմ² մակերես։ Փոստային ինդեքս՝ 33010։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Գաս Քենուորթի
Գաս Քենուորթի (Gus Kenworthy, ), ամերիկացի դահուկորդ, դերասան և յություբեր։
Վաղ կյանք և կրթություն
Ծնվել է Անգլիայի Էսսեքս կոմսության Չելմսֆորդ քաղաքում, մայրը՝ Հիզեր «Փիփ» Թայլերն անգլուհի է, իսկ հայրը՝ Փիթեր Քենոթուրթին ամերիկացի ։ Ունի երկու ավագ եղբայր՝ Հյու և Նիք Քենուորթիները ։
2006 թվականից սկսած՝ հայրը եղել է Mountainfilm կինոփառատոնի գործադիր տնօրեն ։ Հայրը եղել է Ֆիլադելֆիացի նախկին բանկիր և երկարատև տարիներ աշխատել է Լոնդոնում (Մեծ Բրիտանիա)։ Մայրը ծնվել է Անգլիայի Բրիստոլ քաղաքում և ունեցել է ութ քույր և եղբայր։ 1970-ականների սկզբին մեկնել է Լոնդոն և աշխատել է «Kings Head» թատերական ակումբի կուլիսներում։ Նաև տնօրինել է Քամդեն Լոքի ցուցադրական սթենդը ։ 1993 թվականին ամուսնու և երեխաների հետ տեղափոխվել է Թելուրիդ ։
Կարիերա
Հաղթել է AFP-ի Աշխարհի առաջնության՝ 2011, 2012 և 2013 թվականներին կայացած խաղերում  ։
Սոչիում կայացած 2014 թվականի ձմեռային օլիմպիական խաղերի ժամանակ ստացել է արծաթե մեդալ ։
2019 թվականին նկարահանվել է «Ամերիկյան սարսափ պատմություն» հեռուստասերիալի 9-րդ՝ «1984» եթերաշրջանում, որտեղ կատարել է Չեթ Քլենսիի դերը ։
Անձնական կյանք
Բացահայտ գեյ է։ Քամինգ աութ է կատարել 2015 թվականի հոկտեմբերի 23-ին ։ Ատլետը պարզաբանել է, որ ցանկացել է քամինգ աութ կատարել, երբ արդեն դարձած կլիներ աշխարհի լավագույն դահուկորդը և խոստովանություն է կատարել միայն այն բանից հետո, երբ զբաղեցրել է առաջին հորիզոնականը՝ դահուկային սպորտի և սնոուբորդի ամերիկյան ասոցիացիայում (USSA) :
Արտաքին հղումներ
Կատեգորիա:Դահուկորդներ Կատեգորիա:Ամերիկացի դերասաններ Կատեգորիա:Հեռուստատեսային դերասաններ Կատեգորիա:Յություբերներ Կատեգորիա:Ամերիկացի մարզիկներ Կատեգորիա:Օլիմպիական չեմպիոններ Կատեգորիա:Ամերիկացի հեռուստատեսային դերասաններ Կատեգորիա:Անգլիացի դերասաններ Կատեգորիա:Սնոուբորդիստներ Կատեգորիա:Գեյ դերասաններ Կատեգորիա:Գեյ մարզիկներ
Էդգար Շաթիրյան
Էդգար Էդուարդի Շաթիրյան, ՀՀ պետական գործիչ, Բարձրաստիճան պաշտոնատար անձանց էթիկայի հանձնաժողովի անդամ։
Աշխատանքային գործունեություն
Անկուսակցական է։
Թեմատիկ ապերցեպցիոն թեստ
Թեմատիկ ապերցեպցիոն թեստը (ԹԱԹ) պրոյեկտիվ մեթոդիկա է, որն ուղղված է սոցիալական միջավայրում և հարաբերություններում դրսևորվող անձի այնպիսի առանձնահատկությունների դուրս բերմանը, ինչպիսիք են նրա դիրքորոշումները, միջանձնային կապերի առանձնահատկությունները (համակրանք, հակակրանք, կախվածություններ), գերակայող միտումները, գործելամիջոցները (գործունեության կազմակերպման միջոցները, պրակտիկ մտածողության, կենսական խնդիրների լուծման միջոցները), անձի դինամիկ կողմը (գործունեության ռիթմը, հուզական փոփոխականությունը, հակազդման առանձնահատկությունները)։
Ստեղծման պատմությունը
Թեմատիկ ապերցեպցիոն թեստը մշակվել է Հարվարդի հոգեբանական կլինիկայում Հենրի Մյուրեյի և նրա գործընկերների կողմից 1930-ական թվականների երկրորդ կեսին։ Գաղափարական տեսանկյունից այն հիմնում է պերսոնոլոգ Մյուրեյի կողմից առաջ քաշված վարքային հիմնական դետերմինանտների հասկացության վրա, համաձայն որի՝ անձի վարքը երկու հիմնական բաղադրիչների՝ ներքին պահանջմունքի և արտաքին «ճնշման» փոխազդեցության արդյունք է։ Հետագայում մեթոդիկայի մեկնաբանումը զարգացվեց և լրացվեց Մյուրեյի հետևորդների, մասնավորապես՝ Ս. Թոմկինսի, Դ. Ռապապորտի, Լ. Բելլակի կողմից։
Խնդիրները
ԹԱԹ-ը մեթոդ է, որի օգնությամբ կարելի է հայտնաբերել անձի դոմինանտող մղումները, հույզերը, վերաբերմունքները, բարդույթները և կոնֆլիկտները, և որը նպաստում է այնպիսի հակումների որոշմանը, որոնք անձը թաքցնում է կամ չի կարող ցույց տալ, քանի որ չի գիտակցում։
Կիրառումը
ԹԱԹ-ը չի հանդիսանում անձի, վարքային խանգարումների, հոգեսոմատիկ խանգարումների, նևրոզների, փսիխոզների հետազոտման սպառիչ մեթոդ։ Ամրագրված է, որ մեթոդը արդյունավետ չէ 4 տարեկանից ցածր երեխաների հետ աշխատելու դեպքում։ Խորհուրդ է տրվում կիրառել մեթոդիկան հոգեթերապիայի կամ կարճատև հոգեվերլուծության նախապատրաստման համար։
Հիմնավորումը
Թեստը դուրս է բերում նշանակալի անձնային բաղադրիչներ՝ կախված երկու հոգեբանական հակումների արտահայտվածության աստիճանից։ Դրանցից մեկը մարդկային փոխհարաբերություններում անորոշ իրադրությունները սեփական կյանքի փորձի և ակտուալ պահանջմունքների հիման վրա բացատրելու ձգտումն է, իսկ մյուսը՝ գոյություն ունեցող փաստը սեփական փորձով, ապրումներով և կարիքներով գիտակցված կամ չգիտակցված կերպով լրացնելու հակումն է։
Աշխատանքային նյութերը
Ստիմուլային նյութը կազված է 31 սև-սպիտակ նկարներից (նկարներից մեկը մաքուր սպիտակ թուղթ է)։ Հետազոտվողին ներկայացվում է 20 նկար այդ հավաքածուից (ընտրությունը կախված է հետազոտվողի սեռից և տարիքից)։ Հավաքածուն կազմված է երկու բաժնից, յուրաքանչյուրում՝ տասական նկար։ Երկրորդ բաժնի նկարները առավել անսովոր են, դրամատիկ, էքսցենտրիկ, քան առաջին բաժնինը։ Յուրաքանչյուր բաժնի համար հատկացվում է մեկ ժամ, երկրորդը պետք է անցկացվի նվազագույնը մեկ օր հետո։
Ընթացակարգը
Թեստի հիմքում ընկած են իրադրային նկարներ, որոնք հերթականությամբ ցուցադրվում են հետազոտվողին։ Թեստի համար ընտրված են հատուկ նկարներ, որոնք շոշափում են կյանքի հիմնական թեմաները և որոնք, սակայն, անորոշ են և մեկնաբանման տեսանկյունից՝ ոչ միանշանակ։ Հետազոտվողը յուրաքանչյուր նկարի մեկնաբանման մեջ դնում է իր գիտելիքները, իր անձնական փորձը, իր գործունեության միջոցը և իր գնահատականները։ Հետազոտվողի խնդիրն է յուրաքանչյուր նկարի համար կազմել սյուժետային ազատ պատմություն։ Հրահանգում պահանջ է դրվում նկարագրել, թե՝ ԹԱԹ-ի հանրաճանաչությունը վկայում է դրա ախտորոշիչ պոտենցիալի, սակայն, ոչ դրա պարզության և մատչելիության մասին։ Այն բարդ և աշխատատար դիագնոստիկ տեխնիկա է, որը պահանջում է մասնագիտական պատրաստվածություն։
Հղումներ
Կատեգորիա:Հոգեբանություն
Ոչ մի ժամադրություն, միայն ամուսնություն
Ոչ մի ժամադրություն, միայն ամուսնություն (հանգըլ։연애 말고 결혼, RR: Yeonae Malgo Gyeolhon), 2014 թվականի հարավկորեական հեռուստասերիալ, որտեղ խաղում են Յոն Վու Ջինը, Հանգրուն, Ջոնգ Ջին Վուն, Հան Սոն Հուան, Հո Ջոնգ Մինը և Յուն Սո Հին ։ Այն հեռարձակվել է 2014 թվականի հուլիսի 4-ից օգոստոսի 24-ը, հինգշաբթի և շաբաթ օրերին, ժամը 20։40-ին, 16 էպիզոդով։
Սյուժե
Հարուստ պլաստիկ վիրաբույժ Գոնգ Գի Թեն հետաքրքրված չէր ամուսնությամբ, բայց որպես իր կնոջ թեկնածու երազում էր Ջու Ջանգ Միի մասին։ Ջանքերով, նա ցանկանում էր իր ծնողներին հետ բերել ամսաթվերի սանդղակի կախումից և ամուսնության հեռանկարից։ Գի Թեն Ջանգ Միին բերում է իրենց տուն իր ծնողների հետ ծանոթացնելու իբրև իր ընկերուհի, սակայն նա համոզված էր, որ նրանք երբեք հավանություն չեն տա։ Այս ռոմանտիկ դրաման պատմում է մի տղամարդու մասին, որը չի ուզում ամուսնանալ, և մի կնոջ, որը հույսեր չուներ ամուսնանալու ։
Գլխավոր դերեր
33 տարեկան հաջողակ պլաստիկ վիրաբույժ, տարբերվող անհատականությամբ։ Գի Թեն բավականին մենակ էր, նա շատ էր վախենում ծնողներից ։
29 տարեկան աղջիկ, ով անկեղծորեն հավատում էր իրական սիրուն, չնայած իր նախորդ չստացված հարաբերություններին։ Որպես շքեղ բրենդային խանութում աշխատող, նա շրջապատված էր շքեղ ապրանքներով, սակայն չուներ իր սեփականը։ Չնայած որ նա ուներ սոցիալ-տնտեսական վատ վիճակ և «Ամուսնությունների շուկայում» ուներ ցածր արժեք, Ջանգ Մին ուզում էր ճիշտ տղամարդու հետ ամուսնանալ, որովհետև նրա ամենամեծ վախը մենակությունն էր ։ ռեստորանի մատուցող, ով երազում էր խոհարար դառնալու մասին։ Նա թեև զվարճալի և քաղցր, բայց Յո Րումի ցավոտ անցյալը (փոքր ժամանակ մայրը լքել էր նրան) հետ էր մղում նրան ինչ որ մեկի հետ մտերմանալուց, սակայն նա հայտնվում է Ջանգ Ջիի անկման պահին ։ Ինչպես իր նախկին ընկեր Գի Թեն, նա էլ հարուստ վիրաբույժներից էր, իսկ նրա հայրը հիվանդանոցի տնօրենն էր։ Դրանից հետո Սե Ան համոզված էր որ բոլոր աղջիկները, այդ թվում նաև նա, կարող են ապրել առանց տղամարդկանց։ Հղիություն ստանալու համար, նա սկսում է շանտաժի ենթարկել Ջի Թեին ։
Ռեստորանի սեփականատեր, ով Գի Թեի լավագույն ընկերն էր։ Հուն Դոնգ մի անգամ կոտրեց Ջանգ Միի սիրտը, և նույնիսկ մեղադրեց նրան իրեն հետապնդելու մեջ։ Բայց երբ նա հասնում է նրան, նա զղջում է իր արածների համար և սկսում կրին հետապնդել նրան ։
Ջանգ Միի աշխատակիցը, ով ցանականում էր ամուսնանալուց հարվածել մի Բրիտանացի հարուստ մարդու։ Մի գիշեր Հյոն Հին և Հուն Դոնգը սիրահարվում են իրար։
Օժանդակ դերեր
Գի Թեի մայրը։ Նա կարծես սառն է և անտարբեր, սակայն նա զղջում էր ամուսնությունից հետո իր որդի Գի Թեին լքելու համար, բայց նա անընդհատ դեմ էր գնում իր սկզբունքներին։
Ջոնգ Միի մայրը։ Նա և իր ամուսինը ղեկավարում էին հավի և սոջուի ռեստորան, բայց նրանք անընդհատ վիճում էին։
Ջանգ Միի հայրը։ Նա և իր կինը շատ ուրախ և ոգեվորված էին ապագա բժիշկ ունենալու համար։ Ջանգ Մին չէր կարող իր ծնողներին ասել իր և Գի Թեի իրական հարաբերությունների մասին։
Նա կաշառք է ստանում իր քույր Բոնգ Հյանգից իր և Գի Թեի հարաբերությունները կոծկելու համար։
Գի Թեի տատիկը, և իր ընտանիքի միակ անդամը, ով հավանություն է տալիս Ջանգ Միին։
Մի հարուստ այրի, ով փչացնում է միակ որդուն։
Նա աշխատում է Հուն Դոնգի ռեստորանում, որտեղ նա շահույթ է կորցնում։ Նա նաև Յո Րումի հակառակորդն էր։
Կամեո\ հյուրի ելույթներ
Կի Թեի կույր ժամադրվող
Ծանոթագրություններ
Կատեգորիա:Հարավկորեական հեռուստասերիալներ Կատեգորիա:2014 հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
Միռվո
Միռվո (Mirvaux), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 161 մարդ, բնակչության խտությունը` 70.31 մարդ/կմ²։ Բնակավայրը զբաղեցնում է 2.29 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 14 կմ հյուսիս-արևելք։
Տնտեսություն
2010 թվականին ուներ 101 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 28։ Ակտիվության ցուցանիշը կազմում է 72,3 %։ 73 աշխատունակ մարդկանցից աշխատել է 67 անձ (35 տղամարդ և 32 կին)։ Գործազուրկ են եղել 6 անձ (2 տղամարդ և 4 կին)։ 28 անաշխատունակներից 8-ը եղել են աշակերտներ կամ ուսանողներ, 14-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կորմակիտիս
Կորմակիտիս (Κορμακίτης, Kormacit), գյուղ Կիպրոսի Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։
Բնակչություն
Ըստ 2011 թվականի տվյալների՝ բնակչությունը կազմում է 309 մարդ, մեծ մասը Մարոնիական կաթոլիկ եկեղեցիի հետևորդներ են ։ Կորմակիտիսի բնակչությունը 1973 թվականից հետո նվազել է, այժմ բնակչությունը քիչ քիչ ավելանում է։
Կլիմա
Ձմեռները մեղմ են, հունվարյան միջին ջերմաստիճանը տատանվում է 5-6։ Ամառը զով է և խոնավ, ապրիլից մինչև նոյեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝36 °C։
Ծանոթագրություններ
Կատեգորիա:Կիպրոսի գյուղեր
Շինարարական տնտեսագիտություն
Մամբայի Հիմալայա տպագրատանը 2009 թվականին. ինչպես կանոն, այն կենտրոնացվել է տնտեսագիտություն գիտության միկրոէկոնոմիկա ճյուղի վրա՝ դրանում սովորեցնելով ահատների վարքագիծ և ընկերությունների կայացրած որոշումները՝ բաշխված սահմանափակ միջոցների վերաբերյալ։ Ինժեներները որոնում են խնդիրների լուծում և տնտեսագիտական կենսունակություն՝ յուրաքանչյուր պոտենցիալ լուծումներից, որն ավելի նորմալ է համարվում տեխնիկական ասպեկտների հետ միասին։ Հիմնովին շինարարական տնտեսագիտությունը ներառում է ձևակերպելով, գնահատելով տնտեսական արդյունքները, երբ այլընտրանքային տարբերակները կատարել են սահմանված հնարավոր նպատակը։ Միացալ նահանգների ավարտական կուրսի ուսանողների համար քաղաքացիական շինարարությունը առարկայական ծրագիր է, իսկ շինարարության տնտեսագիտությունը՝ պարտադիր դասընթաց։ Ստացվել է 2015 թվականի ապրիլի 6-ին. սա հիմնական մի թեմա է իժեներական քննությունների համար և կարող է նույնպես համարվել ինժեներական քննությունների և պրակտիկայի սկզբունք, մաս կազմել պրոֆեսիոնալ ինժեներների գրանցման գործընթացի ։ Առհասարակ ժամանակի արժեքը ֆինանսի մեջ շինարարական տնտեսագիտության առանցքային հետազոտություններից է։ Դրամական հոսքը զեղչում է՝ օգտագործելով հետաքրքրության արժեքը՝ բացառութամբ հիմնական տնտեսագիտական ուսումնասիրությունների։ Որոշ խնդիրների համար կան բազմաթիվ հավանական այլընտրանքներ։ Մի տարբերակը՝ որ պետք է համընկնի յուրաքանչյուր հետազոտության, լինի հաճախ ընտրված և չունենա որևէ այլընտրանք։ Ծախսերը, ինչպես նաև եկամուտները հաշվվում են յուրաքանչյուր այլընտրանքի համար, հետազոտությունների զարգացման համար կամ տարեկան ֆիքսված թիվ՝ գնահատված նախագծի կողմից։ Իրացման արժեքը հաճախ մոռացվում է, բայց շատ կարևոր, կամ զուտ արժեք, կամ նախագծի շահագործումից ստացված եկամուտ։ Ինժեներական գիտությունը կարևոր մաս է տնտեսագիտության արտադրության սեկտորում, ինժեներական արտադրական տնտեսագիտությունը կարևոր մաս է արտադրության կամ բիզնես տնտեսագիտության։ Հիմնական թեմաները շինարարության արտադրական տնտեսագիտության մեջ․
Ծանոթագրություններ
Կատեգորիա:Տնտեսագիտություն Կատեգորիա:Շինարարություն
Յուզեֆ Ֆրանչակ
Յուզեֆ Ֆրանչակ (Józef Franczak, ), լեհ ընդհատակյա գործիչ, «Զինված պայքարի միության», «Կրայովա բանակի» դասակի հրամանատար։ Հակակոմունսիտական պարտիզանական շարժման մասկանից է եղել, ընդհատակյա ռազմական «Ազատություն և անկախություն» կազմակերպության հրամանատարներից։ Ընդհատակյա պայքարը շարունակել է մինչև 1963 թվականը։ Սպանվել է ԶՕՄՕ-ի և պետանվտանգության գործակալների փոխհրաձգության ժամանակ։ Ժամանակից Լեհաստանում համարվում է ազգային հերոս, համարվում է «դիմադրության վերջին զինվորը»։
«Կրայովա բանակի» մարտիկ
Ծնվել է գյուղական աղքատ ընտանիքում։ 17 տարեկան հասակում որպես կամավոր մեկնել է լեհական բանակ, ծառայության է անցել ժանդարմական բաժանմունքում։
Երկրորդ համաշխարհային պատերազմի սկսվելուց հետո գերվել է խորհրդային զորքերի կողմից, սակայն կարողացել է փախչել։ Անցել է «Զինված պայքարի միության» շարքերը, միացել «Կրայովա բանակին»։ Մասնակցել է հականացիստական դիմադրությանը, Լյուբլինի մոտ սերժանտի կոչումով ղեկավարել է «Կրայովա բանակի» դասակը։
1944 թվականին զորակոչվել է կոմունիստ Կարոլ Սվերչևսկու հրամանատարությամբ գործող 2-րդ բանակ։ 1945 թվականի հունվարին Ֆրանչակն ականատես է եղել «Կրայովա բանակի» անդամների գնդակահարությանը, որից հետո լքել է դասը։ Թաքնվել է Բալթիկ ծովի մերձափնյա հատվածներում, այնուհետև վերադարձել է Լյուբլինի վոևոդություն։
Ընդհատակյա հակակոմունիստական գործունեություն
Յուզեֆ Ֆրանչակը հարել է ընդհատակյա հակակոմունիստական շարժմանը, կռվել է Հիերոնիմ Դեկուտովսկու ղեկավարությամբ։ Ընդհատակյա մականունը եղել է Lalek, նաև Laluś, Laleczka, Guściowa, հանդես է եկել նաև մտացածին Յուզեֆ Բաբինսկի մականունով։
Ֆրանչակը մասնակցել է միլիցիայի և ներքին անվտանգության բաժանմունքի վրա հարձակմանը, մի քանի անգամ վիրավորվել է։ 1946 թվականի հունիսին շուրջկալի ժամանակ ձերբակալվել է, սակայն կարողացել է փախչել, ընդ որում փախուստի ժամանակ սպանվել են անվտանգության բաժանմունքի 5 գործակալ։
1953 թվականի փետրվարին Պյասկի քաղաքի կոոպերատիվներից մեկի գանձարանից փորձել է գումար առևանգել ընդհատակյա կազմակերպության համար, սակայն գործողությունը չի հաջողվել. Ֆրանչակին բռնել են ոստիկանները, իսկ ինքը դժվարությամբ կարողացել է փախչել։ Հայտարարվել է հետախուզություն. Ֆրանչակը մոտ տասը տարի կարողացել է թաքնված մնալ։ Նրան սատարող մարդկանց թիվը հասել է մոտ 200-ի։
1961 թվականին Ֆրանչակին բռնելու կամ մեկուսացնելու համար Լեհաստանի անվտանգության ծառայությունը հատուկ ծրագիր է մշակել, որը ստացել է Pożar անունը։ Ընդհանուր առմամբ, համագործակցել են անվտանգության մոտ 100 գործակալներ, ոստիկաններ։ Կիրառվել են այն ժամանակի տեխնիկական առաջադեմ սարքավորումներ, գաղտնալսող սարքեր։
Ֆրանչակն ուշադիր հետևել է Լեհաստանի քաղաքական կյանքին, մատնանշել լիբերալացման նախանշաններ։ 1956 թվականին նա լրջորեն մտածել է հայտարարված համաներման ընդունման ու խաղաղ կյանք վերադառնալու մասին, սակայն հրաժարվել է դրանից, երբ խորհրդակցել է իրավաբանի հետ։ Վերջինս զգուշացրել է, որ նրան կարող է սպառնալ ցմահ ազատազրկում ։
Յուզեֆ Ֆրանչակը քաղաքացիական ամուսնության մեջ է եղել Դանուտա Մազուրի հետ։ 1958 թվականին ծնվել է նրանց որդին`Մարեկը։